**Rámcová kúpna zmluva č.: [●]/2023**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

|  |  |
| --- | --- |
| **Kupujúci:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: | Obchodný register Okresného súdu Bratislava I, oddiel: Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Predávajúci:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(kupujúci a predávajúci spolu ďalej len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

**I. Predmet zmluvy**

1. Predmetom tejto zmluvy je dodanie tovaru podľa špecifikácie:

|  |  |  |  |
| --- | --- | --- | --- |
| **špecifikácia tovaru:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených a na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Veľkokapacitné kontajnery hákové******“***.  Podrobná špecifikácia tovaru je uvedená v prílohe č. 1 – Opis predmetu zákazky k tejto zmluve, ktorá je neoddeliteľnou časťou tejto zmluvy (ďalej len „**príloha č. 1**“). | | | |
| **dodacia lehota:** | Predávajúci je povinný dodať kupujúcemu tovar do štyroch (4) mesiacov odo dňa doručenia objednávky. | | |
| **miesto dodania:** | sídlo kupujúceho alebo miesto určené v objednávke kupujúcim (pracoviská kupujúceho v Bratislave) | | |
| **záručná doba:** | Podľa VOP | | |
| **zmluvná cena:** | Uvedená v prílohe č. 2 Cena | **cena je:** | pevná  ; maximálna podľa rozpočtu |

1. Neoddeliteľnou súčasťou tejto zmluvy sú **Všeobecné obchodné podmienky** kupujúceho (ďalej len „**VOP**“) zverejnené na webovom sídle kupujúceho https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že predávajúci je oprávnený dodať kupujúcemu tovar po častiach len po predchádzajúcom odsúhlasení kupujúcim. Pre vylúčenie pochybností zmluvné strany sa dohodli, že na určenie množstva dodaného tovaru po častiach podľa tohto bodu tejto zmluvy postačuje e-mailová komunikácia. 2. Predmet zmluvy bude financovaný aj zo štrukturálnych fondov Európskej únie (ďalej len „**EÚ**“). Z tohto dôvodu sú zmluvné strany počas platnosti tejto zmluvy a záväzkov z nej vyplývajúcich povinné konať v súlade so všetkými predpismi a zmluvnými dojednaniami upravujúcimi poskytovanie nenávratného finančného príspevku z prostriedkov EÚ a štátneho rozpočtu Slovenskej republiky (ďalej len „**NFP**“). Poskytovateľom NFP je Ministerstvo životného prostredia Slovenskej republiky v zastúpení Slovenskou agentúrou životného prostredia (ďalej len „**Poskytovateľ**“). 3. Zmluvné strany sa dohodli, že predávajúci je povinný umožniť a strpieť výkon kontroly/auditu/overovania súvisiaceho s plnením tejto zmluvy treťou osobou, t. j. oprávnenou osobou (kontrolným verejným orgánom Slovenskej republiky a Európskej komisie) na kontrolu poskytnutých NFP z fondov EÚ, pričom predávajúci sa zaväzuje týmto oprávneným kontrolným orgánom poskytnúť všetku potrebnú súčinnosť. Oprávnenými osobami na výkon tejto kontroly/auditu/overovania sú najmä: 4. Poskytovateľ a ním poverené osoby, 5. Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby, 6. orgán auditu, jeho spolupracujúce orgány a osoby poverené na výkon kontroly/auditu, 7. splnomocnení zástupcovia Európskej Komisie a Európskeho dvora audítorov, 8. orgán zabezpečujúci ochranu finančných záujmov EÚ, 9. osoby prizvané orgánmi uvedenými v písm. i) až v) v súlade s príslušnými všeobecne záväznými právnymi predpismi Slovenskej republiky a právnymi aktmi EÚ. 10. Oprávnené osoby na výkon kontroly/auditu/overovania sú oprávnené najmä: 11. vstupovať do objektov, zariadení, prevádzok, na pozemky a do iných priestorov, ak to súvisí s predmetom kontroly/auditu/overovania na mieste; 12. požadovať od predávajúceho, aby predložil originálne doklady a inú potrebnú dokumentáciu, záznamy dát na pamäťových médiách, vzorky výrobkov alebo iné doklady potrebné pre výkon kontroly/auditu/overovania na mieste a ďalšie doklady súvisiace s dodaním tovaru v zmysle požiadaviek oprávnených osôb na výkon kontroly/auditu/overovania na mieste; 13. oboznamovať sa s údajmi a dokladmi, ak súvisia s predmetom kontroly/auditu/overovania na mieste; 14. vyhotovovať kópie údajov a dokladov, ak súvisia s predmetom kontroly/auditu/overovania na mieste. Ak to nebude z technického hľadiska a/alebo iného hľadiska možné, oprávnené osoby majú oprávnenie na odňatie údajov, dokladov, výstupov za účelom vyhotovenia kópií. Predávajúci je povinný dané oprávnenie strpieť a dokumentáciu vydať. Oprávnená osoba vyhotoví záznam o odňatí, ktorý bude obsahovať údaje o tom, aké údaje, dokumenty, výstupy boli odňaté; 15. pokiaľ dokumenty, resp. iná podporná dokumentácia bude v inom ako slovenskom jazyku oprávnené osoby sú oprávnení žiadať o preklad daných dokumentov, resp. inej podpornej dokumentácie do slovenského jazyka. Predávajúci je povinný zabezpečiť na vlastné náklady preklad požadovaných dokumentov v lehote, ktorú predávajúcemu určia oprávnené osoby. 16. Kontrolou sa rozumie najmä súhrn činností Poskytovateľa a ním prizvaných osôb, ktorými sa overuje plnenie podmienok poskytnutia NFP v súlade so Zmluvou o poskytnutí NFP, súlad nárokovaných finančných prostriedkov/deklarovaných výdavkov a ostatných údajov predložených zo strany prijímateľa NFP a súvisiacej dokumentácie v súlade so všeobecne záväznými právnymi predpismi Slovenskej republiky a právnymi aktmi EÚ, dodržiavanie hospodárnosti, efektívnosti, účinnosti a účelnosti poskytnutého NFP, dôsledné a pravidelné overenie dosiahnutého pokroku realizácie aktivít projektu, vrátane dosiahnutých hodnôt merateľných ukazovateľov projektu a ďalšie povinnosti stanovené Prijímateľovi v Zmluve o poskytnutí NFP. Kontrola poskytnutia NFP je vykonávaná v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „**Zákon o finančnej kontrole a audite**“), a to najmä formou administratívnej finančnej kontroly kontrolovanej osoby a finančnej kontroly na mieste. 17. V prípade, ak v dôsledku takto vykonanej kontroly/auditu/overovania u predávajúceho oprávneným kontrolným orgánom dôjde k uznaniu časti alebo celého plnenia predmetu zmluvy ako neoprávneného výdavku, napríklad bude konštatované, že ceny za tovar uvedené v tejto zmluve nezodpovedajú cenám bežným na trhu v čase a v mieste dodania tovaru, je predávajúci povinný bez zbytočného odkladu vrátiť rozdiel kúpnej ceny a ceny uvedenej ako bežnej kupujúcemu. Uvedené sa primerane uplatní aj na subdodávateľa v prípade, že v dôsledku takto vykonanej kontroly u subdodávateľa oprávneným orgánom dôjde k uznaniu časti alebo celého plnenia predmetu zmluvy ako neoprávneného výdavku. Vo vzťahu ku kupujúcemu je však zodpovedný výlučne predávajúci. 18. V prípade, ak niektorú časť predmetu zmluvy predávajúci zabezpečuje prostredníctvom subdodávateľa, zodpovedá za splnenie podmienok dohodnutých v tejto zmluve v celom rozsahu tak, ako keby všetky práce plnil sám. Predávajúci sa zaväzuje vo svojich zmluvách so subdodávateľmi dohodnúť právo kontroly a povinnosť strpieť kontrolu vyššie uvedenými oprávnenými orgánmi, a to najmä kontrolu všetkých obchodných dokumentov, ktoré súvisia s dodávkou tovaru podľa tejto zmluvy v rovnakom rozsahu, ako je dohodnuté s ním v tejto zmluve. Týmto nie je dotknutý bod 6.6 VOP. 19. Za strpenie výkonu kontroly/auditu/overovania a poskytnutie súčinnosti pri výkone kontroly/auditu/overovania neprináleží predávajúcemu žiadna odmena, náhrada, ani iné plnenie. 20. Nestrpenie kontroly/auditu/overovania, neposkytnutie súčinnosti a nedodanie požadovaných podkladov zo strany predávajúceho sa považuje za podstatné porušenie tejto zmluvy. 21. V prípade vzniku škody kupujúcemu v dôsledku nestrpenia kontroly/auditu/overovania, neposkytnutia súčinnosti a nedodania požadovaných podkladov zo strany predávajúceho, predávajúci je povinný túto škodu nahradiť v plnej výške. 22. Povinnosť strpieť kontrolu/audit/overovania sa ustanovuje po dobu upravenú vo všeobecne záväzných právnych predpisoch pre implementáciu projektov zo štrukturálnych fondov EÚ v programovom období 2014 - 2020. 23. Predávajúci akceptuje všetky podmienky implementácie projektu *„Zber a zhodnotenie BRO mesta Bratislava – II. Etapa“* ustanovené v Zmluve o poskytnutí NFP na projekt a v jej prípadných dodatkoch, ako aj ďalšie predpisy a pokyny poskytovateľa a orgánov EÚ, na ktorých dodržiavanie je kupujúci zaviazaný. Predávajúci akceptuje povinnosť kupujúceho predkladať akúkoľvek záväznú a zmluvnú dokumentáciu na schválenie Poskytovateľovi, pričom predávajúci nie je oprávnený označiť dokumentáciu za dôvernú alebo za obchodné tajomstvo. 24. Vzor Zmluvy o poskytnutí NFP pre Slovenskú agentúru životného prostredia (SAŽP) zo dňa 20.01.2023 pre výzvy bez stanovenej časovej oprávnenosti realizácie projektov sa nachádza na adrese: <https://www.op-kzp.sk/obsah-dokumenty/vzor-zmluvy-o-nfp/>. 25. Pre vylúčenie pochybností, zmluvné strany sa dohodli, že záruka podľa čl. XVI VOP sa vzťahuje aj na prípady, ak sa tovar poškodí (napr. praskne) pri bežnej prevádzke, t. j. pri manipulácii so zbernou nádobou vrátane vyprázdnenia zbernej nádoby zvozovou technikou kupujúceho, preprave, skladovaní, použití. | |

1. Táto zmluva sa považuje za odstávkovú zmluvu podľa bodu 6.7 VOP: **áno**  ; **nie**
2. Predávajúci podpisom tejto Zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť kupujúceho objednať si u predávajúceho tovar. Predpokladané množstvo tovaru uvedené v tejto zmluve nie je pre kupujúceho záväzné. Skutočne objednané množstvo tovaru počas trvania tejto zmluvy môže byť nižšie alebo vyššie ako predpokladané množstvo tovaru a kupujúci si vyhradzuje právo neobjednať tovar. Predmetom fakturácie bude len skutočne dodaný tovar.
4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu šesť (6) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●][[1]](#footnote-1) EUR (slovom: [●] eur) bez DPH podľa toho, ktorá skutočnosť nastane skôr.

**III. Záverečné ustanovenia**

* 1. Kupujúci ako prevádzkovateľ osobných údajov týmto informuje predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje kupujúci spracúva na základe oprávneného záujmu podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Kupujúci nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u kupujúceho právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle kupujúceho (ďalej len „**Informácie o ochrane osobných údajov**“).
  2. Predávajúci podpisom zmluvy potvrdzuje že:

1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol kupujúcemu v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Predávajúci sa zaväzuje zabezpečiť počas plnenia tejto zmluvy dodržiavanie *„Zásady správania sa v areáli OLO“* zverejnené na webovom sídle kupujúceho <https://www.olo.sk/zasady-spravania-sa-v-areali-olo/>.
   2. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
   3. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Opis predmetu zákazky |
| 2. | Cenová ponuka |

* 1. Táto zmluva je vyhotovená v troch (3) rovnopisoch, z toho dva (2) rovnopisy pre kupujúceho a jeden (1) rovnopis pre predávajúceho.

|  |  |
| --- | --- |
| V ........................... dňa ............................ | V ........................... dňa ............................ |
| **Kupujúci:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke OLO a.s.**  [meno, priezvisko a funkcia] | **Predávajúci:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |

1. vyplní sa podľa celkovej ceny za predmet zmluvy uvedenej v Prílohe č. 2 Zmluvy [↑](#footnote-ref-1)